**Dansul de flăcări**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dansul de flăcări

Foc, fum, săgeți de jar,

aburi, dans de flăcări.

Culori, roșu gălbui,

roșu aprins, galben albăstrui.

Griul albicios, griul negricios,

obositor de înecăcios

săgetează, scânteiază de zor

din fumul dens

și toți, toți aburii pier

dogorind

în dansul de flăcări.

Enigmele ard încet

și aleargă să închidă

pașii prinși în valsul

cutremurător de vioi.

Rătăcirile se îneacă

în fumul usturător

purtând culorile

dansului de flăcări

în picioare.

Luna visează în gânduri.

Stelele se numără una pe alta

și se sting liniștite

când focul se saltă pe fumul

ce străbate un gând venit

la dansul prafului din stele stinse.

Astăzi, atâta foc sfârșește

în dansul, dansul de flăcări!